Lolly Talk

Lolly Talk係香港一個女子組合，2021年12月底開始喺網上活躍，成員都係嚟自ViuTV選秀節目《全民造星IV》嘅參賽者，但呢個組合係由參賽者自行組織，並唔係由ViuTV管理。組合成員嘅基礎係《全民造星IV》60強進40強回合入面嘅A2組，嗰時表演作品係《Candy Ball》，而呢首歌亦做咗組合頭一隻發佈嘅歌。2022年4月15號，佢哋推出頭一首團歌《8SEC》。其後推出單曲《三分甜》正式出道。

成員
Lolly Talk有8位正式成員，其中5位係《全民造星IV》60強進40強回合入面嘅A2組，另外再搵3位《造星IV》96強參賽者加入。淨低一位A2組成員許軼係Lolly Talk嘅初始成員，本身亦都係《全民造星IV》官方女子團體COLLAR其中一位成員。因為佢嘅工作重心喺COLLAR度，自COLLAR正式出道後已經無乜再參與Lolly Talk嘅活動，就連團歌都無參與，到2022年4月15號Lolly Talk正式出道時亦冇佢份，所以雖然佢冇正式宣佈退出Lolly Talk，但絕大多數情況都唔再當佢係成員。

演出
電視節目
2023年：《Chill Club》 第188集嘉賓
2023年：《困獸鬥》 第67- 集嘉賓